“ભારતમાં સરકારી યોજનાઓની વાસ્તવિક સ્થિતિનું ચિત્ર રજૂ કરવા માટે ચોક્કસ ડેટાની જરૂરિયાત છે. દાખલા તરીકે, રાજ્ય સરકાર કોઈ જિલ્લામાં 50 ટોઇલેટ બનાવવાની જાહેરાત કરે, પરંતુ વાસ્તવમાં માત્ર 5 ટોઇલેટ જ બન્યાં હોય છે. લોકો આ વાત કઈ રીતે જાણી શકે અને ફરિયાદ કરી શકે? પોતાના હક્ક માટે તેઓ કઈ રીતે લડી શકે? દરેક સરકારી કાર્યક્રમોનું નિરીક્ષણ અને મૂલ્યાંકન થતું હોય છે, તે આપણે ન ભૂલવું જોઈએ. વીવી કામ દર્શાવવા અને પરિણામ મેળવવા માટે અહીં છે. હું માનું છું કે ભ્રષ્ટાચારના અંતની દિશામાં આ એક પગલું છે.”